দম (চলচ্চিত্র)

***দম*** (উপশিরোনাম হিসেবে ***আনটিল দ্য লাস্ট ব্রেথ***) হলো ২০২৬ সালের একটি বাংলাদেশী উদ্বর্তনধর্মী চলচ্চিত্র, যা রেদওয়ান রনি দ্বারা পরিচালিত। চলচ্চিত্রটি সত্য ঘটনা অবলম্বনে নির্মিত এবং গল্পটি একজন সাধারণ মানুষের স্থিতিস্থাপকতা এবং মানসিক শক্তির উপর কেন্দ্রীভূত। এই চলচ্চিত্রে আফরান নিশো এবং চঞ্চল চৌধুরী তাদের প্রথম বড় পর্দার সহযোগিতায় অভিনয় করেছেন এবং এটি যৌথভাবে এসভিএফ এন্টারটেনমেন্ট, আলফা-আই স্টুডিওস এবং চরকি দ্বারা প্রযোজিত, যা ২০২৬ সালের ঈদ-উল-ফিতরে প্রেক্ষাগৃহে মুক্তি পায়।

চলচ্চিত্রটির চিত্রনাট্য লিখেছেন সৈয়দ আহমেদ শাওকি, আল-আমিন হাসান নির্ঝর, মো. সাইফুল্লাহ রিয়াদ এবং রবিউল আলম রবি এবং সঙ্গীত পরিচালনা করেছেন আরাফাত মহসীন নিধি।

## অভিনয়শিল্পী
* শাহজাহান ইসলাম নূর চরিত্রে আফরান নিশো
* নূরের স্ত্রী রানী চরিত্রে পূজা চেরি
* চঞ্চল চৌধুরী
* আবুল হায়াত
* রুসলান সাবিরলী
* নূরের মায়ের চরিত্রে ডলি জহুর
* অতিথি চরিত্রে জাহিদ হাসান
## সঙ্গীত
১১ই মার্চ, চলচ্চিত্রের প্রথম গান “এই মন তোমাকে দিলাম” ঢাকার একটি স্টুডিওতে ধারণ করা হয়, যা ১৯৮২ সালে মুক্তি পাওয়া *মানসী* চলচ্চিত্রের একই শিরোনামের গানের পুনঃনির্মাণ। দীর্ঘ ৪৪ বছর পর গানটি আবারো গেয়েছেন সাবিনা ইয়াসমিন এবং তার সাথে নতুন করে গেয়েছেন মোমিন বিশ্বাস, লিখেছিলেন গাজী মাজহারুল আনোয়ার, একইসাথে কিছু নতুন কথা লিখেছেন তন্ময় পারভেজ এবং সুর করেছিলেন আনোয়ার পারভেজ।

২০ মার্চ মুক্তি পায় চলচ্চিত্রের প্রথম গান "কোথায় পাবো তাহারে"। যা গেয়েছেন ইমরান মাহমুদুল এবং পরশা মেহজাবীন পূর্ণী। লিখেছেন ও সুর করেছেন পূর্ণী নিজেই। 

*দম* চলচ্চিত্রের সঙ্গীত পরিচালনা করেছেন আরাফাত মহসীন নিধি।

## প্রযোজনা

### উন্নয়ন
২০২৩ সালের ৯ ডিসেম্বর চলচ্চিত্রটির আনুষ্ঠানিক ঘোষণাসহ পোস্টার উম্মোচন করা হয়। চরকি, আলফা-আই স্টুডিওস এবং এসভিএফ এন্টারটেনমেন্ট চলচ্চিত্রটির সাথে চুক্তি ঘোষণা করে এবং শিরোনাম হিসেবে *দম* (‘আনটিল দ্য লাস্ট ব্রেথ’ উপাখ্যাসহ) উপস্থাপন করে, যেখানে চঞ্চল চৌধুরী প্রথমেই চুক্তিবদ্ধ ছিলেন।

### অভিনয়শিল্পী
চঞ্চল চৌধুরী আনুষ্ঠানিকভাবে ২০২৩ সালের ডিসেম্বরে চলচ্চিত্রটিতে চুক্তিবদ্ধ হন। ২০২৫ সালের জুলাই মাসের মধ্যে, চিত্রনাট্য তৈরি হয়ে যায় এবং আফরান নিশো চলচ্চিত্রটিতে অভিনয়ের জন্য চুক্তিবদ্ধ হন—স্পষ্ট করে বলা হয় যে নিশো এবং চৌধুরী দুজনেই একসাথে অভিনয় করবেন। পূজা চেরি ২০২৫ সালের ২৯ অক্টোবর ঢাকার গুলশান শুটিং ক্লাবে ‘মহরত’ অনুষ্ঠানে আনুষ্ঠানিকভাবে চলচ্চিত্রে অনিভয়ের জন্য যোগ দেন। ২০২৬ সালের জানুয়ারিতে ডলি জহুর নিশোর মায়ের চরিত্রে অভিনয়ের জন্য যোগ দেন। ফেব্রুয়ারী মাসে প্রকাশ করা হয় যে জাহিদ হাসান একটি অতিথি চরিত্রে অভিনয় করবেন।

### চিত্রগ্রহণ
২০২৫ সালের সেপ্টেম্বরে, চলচ্চিত্রটির দল দৃশ্যধারণের জন্য কাজাখস্তান ভ্রমণ করে। ২০২৫ সালের ৬ ডিসেম্বর, কাজাখস্তানে প্রথম পর্যায়ের চিত্রগ্রহণ সম্পন্ন হয় এবং কলাকুশলীরা বাংলাদেশে ফিরে আসেন। ২০২৬ সালের ৩ জানুয়ারি, পাবনায় দ্বিতীয় পর্যায়ের চিত্রগ্রহণ শুরু হয়।

## মুক্তি
*দম* বাংলাদেশ চলচ্চিত্র সার্টিফিকেশন বোর্ড কর্তৃক বিনা কর্তনে ছাড়পত্র পেয়েছে। বোর্ড চলচ্চিত্রটিকে U (Unrestricted; ) সনদ প্রদান করেছে। চলচ্চিত্রটি ২০২৬ সালের ২১শে মার্চ ঈদ-উল-ফিতর উপলক্ষে ''প্রিন্স'', ''রাক্ষস'', *[[বনলতা এক্সপ্রেস (চলচ্চিত্র)|বনলতা এক্সপ্রেস]]* এবং *[[প্রেশার কুকার (২০২৬-এর চলচ্চিত্র)|প্রেশার কুকারের]]* সাথে সংঘর্ষে প্রেক্ষাগৃহে ‌মুক্তি পায়।

## অভ্যর্থনা
বাংলাদেশী বিনোদন মাধ্যমগুলো *[[সুড়ঙ্গ (চলচ্চিত্র)|সুড়ঙ্গ]]* (২০২৩) এবং *[[দাগি]]* (২০২৫) চলচ্চিত্রে নিশোর সাম্প্রতিক সাফল্যের কথা উল্লেখ করে, নিশো এবং চৌধুরীর প্রথমবারের জুটিকে বক্স-অফিসে বড় সাফল্য হিসেবে তুলে ধরেছে।

## বিতর্ক
*দম* চলচ্চিত্রের টিজার প্রকাশের পর থেকে এটির বেশ কিছু দৃশ্য ও প্রেক্ষাপটের সাথে মালায়ালম ভাষায় মুক্তিপ্রাপ্ত ভারতীয় চলচ্চিত্র *[[আডুজীবিতম|দ্য গোট লাইফ]]* (২০২৪) এর মিল খুঁজে পান এবং চলচ্চিত্রটিকে এটির পুনরুৎপাদন হিসেবে ধারণা করছিলেন, কিন্তু পরিচালক রেদওয়ান রনি বিষয়টিকে অস্বীকার করেন এবং চলচ্চিত্রটি একটি সত্য ঘটনা ও মৌলিক গল্পের উপর নির্মিত বলে জানান।

## তথ্যসূত্র

## বহিঃসংযোগ
* 

বিষয়শ্রেণী:২০২৬-এর চলচ্চিত্র
বিষয়শ্রেণী:২০২৬-এর বাংলাদেশী চলচ্চিত্র
বিষয়শ্রেণী:২০২৬-এর রোমাঞ্চকর চলচ্চিত্র
বিষয়শ্রেণী:২০২০-এর দশকের বেঁচে থাকার চলচ্চিত্র
বিষয়শ্রেণী:২০২৬-এর বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:চরকির মৌলিক চলচ্চিত্র
বিষয়শ্রেণী:এসভিএফ আলফা-আই এন্টারটেইনমেন্ট লিমিটেডের চলচ্চিত্র
বিষয়শ্রেণী:বাংলাদেশী রোমাঞ্চকর চলচ্চিত্র
বিষয়শ্রেণী:বাংলা ভাষার রোমাঞ্চকর চলচ্চিত্র
বিষয়শ্রেণী:বাংলাদেশী বেঁচে থাকার চলচ্চিত্র